
	VALMIERĀ

18.06.2024. Nr. 1-7/
	Ieinteresētajiem piegādātājiem



Uzaicinājums piedalīties SIA „Valmieras ūdens” tirgus izpētē Nr. VŪ 32/2024

“Ūdensvada un kanalizācijas pārbūve daudzdzīvokļu māju Viestura laukums 5, 7 un 8 zemes gabalos Valmiermuižā, Valmieras novadā”

Piedāvājumu iesniegšanas vieta un laiks

Piedāvājumus iesniegt vai iesūtīt pa pastu SIA „Valmieras ūdens” Rūpniecības ielā 50, Valmiera, Valmieras novads, LV-4201, vai elektroniski, nosūtot tos uz e-pasta adresi: tirgus.izpete@valmierasudens.lv līdz 2024.gada 9.jūlijam pulksten 10:00.
Pēc piedāvājumu iesniegšanas termiņa beigām pretendents nevar savu piedāvājumu grozīt.

Piedāvājumu atvēršanas sanāksme

2024.gada 9.jūlijs pulksten 10:00 SIA „Valmieras ūdens” Valmierā, Rūpniecības ielā 50.
Piedāvājumu atvēršanas sanāksmē ir tiesīgi piedalīties pretendentu pārstāvji ar rakstiskām pilnvarām.

Piedāvājumu noformēšana

Piedāvājumu sagatavot saskaņā ar pievienoto piedāvājuma formu (pielikumā Nr.2), ņemot vērā Tehniskajās specifikācijās (pielikumā Nr.1) noteiktās prasības.

Piedāvājums jāsagatavo latviešu valodā. Citā valodā sagatavotiem piedāvājuma dokumentiem jāpievieno pretendenta apliecināts tulkojums latviešu valodā.

Drukātā formātā sagatavots piedāvājums iesniedzams aizlīmētā aploksnē ar norādi „VŪ 32/2024 „Ūdensvada un kanalizācijas pārbūve daudzdzīvokļu māju Viestura laukums 5, 7 un 8 zemes gabalos Valmiermuižā, Valmieras novadā””. Aploksnes aizmugurē norādīt pretendenta nosaukumu. Šādam piedāvājumam jābūt cauršūtam un pretendenta paraksttiesīga pārstāvja parakstītam.
Elektroniski sagatavoti piedāvājuma dokumenti jāparaksta ar drošu elektronisko parakstu.

Parakstot piedāvājumu, pretendents apliecina, ka:

· tas nekādā veidā nav ieinteresēts nevienā citā piedāvājumā, kas iesniegts šajā iepirkumu procedūrā; 

· nav tādu apstākļu, kuri liegtu pretendentam piedalīties iepirkuma procedūrā un pildīt iepirkuma uzaicinājumā un tehniskajā specifikācijā norādītās prasības;

· pretendentam nav nodokļu parādu, kas kopsummā pārsniedz 150 euro;

· pretendents nav pasludināts par maksātnespējīgu, neatrodas likvidācijas stadijā, tā saimnieciskā darbība nav apturēta vai pārtraukta, ka nav uzsākta tiesvedība par pretendenta darbības izbeigšanu, maksātnespēju vai bankrotu;

· visas piedāvājumā sniegtās ziņas par pretendentu ir patiesas.

Prasības pretendentiem

1. Pretendents ir reģistrēts atbilstoši attiecīgās (izcelsmes) valsts normatīvo aktu prasībām

2. Pretendentam Latvijā un valstī, kurā tas reģistrēts vai kurā atrodas tā pastāvīgā dzīvesvieta (ja tas nav reģistrēts Latvijā vai tā pastāvīgā dzīvesvieta nav Latvijā), nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā katrā valstī pārsniedz 150 euro.

3. Nav pasludināts pretendenta maksātnespējas process, apturēta vai pārtraukta pretendenta saimnieciskā darbība, uzsākta tiesvedība par pretendenta bankrotu, un netiek konstatēts, ka līdz Iepirkuma līguma izpildes paredzamajam beigu termiņam pretendents būs likvidēts.
4. Pretendents ir reģistrēts Būvkomersantu reģistrā vai attiecīgā profesionālā reģistrā ārvalstīs.
5. Pretendents iepriekšējo piecu gadu laikā paša spēkiem ir veicis ārējo ūdensapgādes un kanalizācijas tīklu būvdarbus apdzīvotā vietā, ūdensvads vismaz 150 m (caurule ar DN ≥ 100mm) un pašteces kanalizācijas tīkli (DN ≥ 250mm) izbūves būvdarbus vismaz 50m kopgarumā, viena būvdarbu līguma ietvaros un objekts nodots ekspluatācijā.
Par Latvijā reģistrētu pretendentu atbilstību 1.,2.,3.,4.punktos noteiktām prasībām Pasūtītājs pārliecinās publiski pieejamās datu bāzēs internetā. 
Piedāvājumā iekļaujamie dokumenti

· Pretendenta piedāvājums;

· Tāmes excel formātā (koptāme un lokālās tāmes ar visu vienību cenām un visu izmaksu pozīciju izmaksām);
· Dokuments vai dokumenti, kas apliecina piedāvājuma dokumentus parakstījušās personas tiesības pārstāvēt pretendentu;
· Pretendenta apstiprināts pēdējos piecos gados veikto būvdarbu, kas apliecina pretendenta atbilstību Prasībām attiecībā uz pretendenta tehniskajām un profesionālajām spējām, saraksts atbilstoši Veikto būvdarbu saraksta veidnei (pielikums Nr.3). 
Ārvalstu pretendentiem papildus jāiesniedz:

· Dokuments vai dokumenti, kas apliecina Pretendenta reģistrāciju atbilstoši attiecīgās (izcelsmes) valsts normatīvo aktu prasībām;

· nodokļu administrācijas iestādes ārvalstī izziņa, kas apliecina, ka Pretendentam nav nodokļu parādu, kas kopumā pārsniedz 150 euro, izsniegta ne agrāk kā trīs mēnešus pirms piedāvājuma iesniegšanas vai tās apliecināta kopija;

· Izziņa no kompetentas iestādes ārvalstī, kas apliecina, ka pretendentam nav pasludināts maksātnespējas process un tas neatrodas likvidācijas stadijā, izsniegta ne agrāk kā trīs mēnešus pirms piedāvājuma iesniegšanas vai tās apliecināta kopija;

· Ārvalstu Pretendenta attiecīga profesionālā reģistra izsniegtas reģistrācijas apliecības kopija vai kompetentas institūcijas izsniegtas licences, sertifikāta vai cita līdzvērtīga dokumenta kopija, ja Pretendenta izcelsmes (reģistrācijas) valsts normatīvie tiesību akti paredz profesionālo reģistrāciju, licences, sertifikāta vai cita līdzvērtīga dokumenta izsniegšanu.

Piedāvājuma cena un valūta

Piedāvājumam jābūt izteiktam euro, norādot piedāvājuma cenu bez PVN.
Piedāvājumā cenā jāiekļauj:

· Visu materiālu izmaksas;

· Tehniskajā specifikācijā norādīto darbu izmaksas;

· Citi izdevumi, ja tādi paredzami;

· Visi likumdošanā noteiktie nodokļi.

Piedāvājumu vērtēšana un lēmuma pieņemšana

· Par atbilstošiem tiks uzskatīti tie piedāvājumi, kuri atbilst visām uzaicinājumā un tehniskajā specifikācijā norādītajām prasībām. Neatbilstoši piedāvājumi netiks vērtēti.

· No prasībām atbilstošajiem piedāvājumiem izvēlēsies piedāvājumu ar viszemāko cenu. 

· Pēc lēmuma pieņemšanas Pretendentiem tiks nosūtīta rakstiska informācija par pieņemto lēmumu.

· Pasūtītājs var pieņemt lēmumu par tirgus izpētes izbeigšanu bez līguma noslēgšanas, ja netiek iesniegti piedāvājumi vai piedāvājuma izmaksas pārsniedz budžetā plānotos līdzekļus.

Piedāvājuma derīguma termiņš

Piedāvājumam jābūt spēkā vismaz 60 dienas no piedāvājumu iesniegšanas termiņa beigām.
Norēķinu kārtība
Līgumā tiks paredzēti starpmaksājumi, ne vairāk kā 60% apmērā no līgumcenas un gala maksājums:

· Minimālā starpmaksājuma aktā iekļaujamā summa - 30% no Līguma cenas, kuru pārbaudei iesniegts izpilduzmērījums, segto darbu akti, izbūvēto komunikāciju pārbaužu akti un ar būvuzraugu vai pasūtītāju saskaņots veikto darbu apjoms, forma Nr.2.;
· Gala maksājums 40% apmērā pēc Būvobjekta pieņemšanas ekspluatācijā, ko apliecina Būvvaldes akts.
Kontaktpersona: SIA „Valmieras ūdens” Attīstības daļas vadītājs Nauris Kalniņš (tālrunis - 29433114, e-pasts: nauris.kalnins@valmierasudens.lv)

Pielikums Nr.1: Tehniskā specifikācija uz 2 (divām) lapām;
Pielikums Nr.2: Piedāvājuma forma; 

Pielikums Nr.3: Veikto būvdarbu saraksta veidne;

Pielikums Nr.4: Būvprojekts pdf. formātā;
Pielikums Nr.5: Būvdarbu apjomi un tāmes excel. formātā;

Pielikums Nr.6: Līguma projekts.
Iepirkuma komisijas priekšsēdētājs






I.Frišfelds
Pielikums Nr.1

TEHNISKĀ SPECIFIKĀCIJA

1. Vispārīgais raksturojums

Būvdarbi jāveic saskaņā SIA „EKOLAT” (būvkomersanta reģistrācijas Nr. 2640-R) izstrādāto būvprojektu “Ūdensvada un kanalizācijas pārbūve daudzdzīvokļu māju Viestura laukums 5, 7 un 8 zemes gabalos Valmiermuižā, Valmieras novadā”
1.1. Darbu izmaksas jāpiedāvā visiem būvprojektā paredzētajiem darbiem, sākot ar rakšanas atļauju saņemšanu un beidzot ar objekta nodošanu ekspluatācijā. 
	Nr.
	Pasākuma nosaukums
	Daudz.
	Darba īss raksturojums

	1.1
	Ūdensvada pārbūve
	135 m
	Ūdensvada tīklu OD75-110 mm PE100 RC, SDR17, izbūve, ieskaitot akas, aizbīdņus un daudzdzīvokļu māju pārslēgumus. 
Klientu ūdensapgādes nodrošināšana būvniecības laikā.

Tranšejas rakšana, aizbēršana. 
Seguma (bruģis, zāle, betona plāksnes) atjaunošana – izraktās tranšejas platumā.

	1.2
	Pašteces kanalizācijas pārbūve
	50 m
	Kanalizācijas tīklu OD250 mm un aku izbūve, cauruļvadu CCTV pārbaude.
Kanalizācijas pārsūknēšana būvniecības laikā.

Tranšejas rakšana, aizbēršana. 

Asfalta seguma atjaunošana.


2. Piedāvājuma nosacījumi un darbu izpilde

2.1. Būvuzņēmējam jāveic visi darbi un/vai jāpiegādā visas detaļas un materiāli, kas nav Būvprojektā īpaši pieminēti, bet ir loģiski izrietoši no Būvdarbu organizācijas un nepieciešami Būvdarbu pabeigšanai.

2.2. Būvuzņēmējs ir atbildīgs par visu LR likumdošanā noteikto atļauju, licenču un saskaņojumu saņemšanu pirms Būvdarbu uzsākšanas. Būvuzņēmējam jāsedz visas reālās izmaksas un nodevas, kas saistītas ar šo atļauju, licenču un saskaņojumu saņemšanu, un jāievēro visi nosacījumi, kas izvirzīti trešo pušu piešķirtajās atļaujās. 

2.3. Visām Precēm un Materiāliem, kas izmantoti Darbos gan celtniecības, gan pārbaužu vajadzībām, jāatbilst starptautiskajiem EN standartiem vai atbilstošiem nacionālajiem LVS standartiem.

2.4. Pirms Būvdarbiem uzņēmējam jāveic Būvlaukumu izvietojumu, konstrukciju, ietvju u.c. blakus struktūru, ko varētu ietekmēt Būvdarbi, apsekošana. Apsekotām jābūt arī teritorijām Būvlaukuma tuvumā, ko varētu ietekmēt Būvdarbi. Visi esošie defekti un citas būtiskas detaļas jākonstatē, jāiereģistrē un jānofotografē.

2.5. Būvuzņēmējs ir atbildīgs par visām izmaksām, kas saistītas ar satiksmes organizēšanu, izmaiņām apgaismojumā, zīmēm, signāloperatoriem, signalizētājiem u.tml., un tās jāuzskata par iekļautām cenā.

2.6. Būvuzņēmējam jākonsultējas ar visām atbildīgajām institūcijām pirms rakšanas darbu uzsākšanas un jānoskaidro precīza esošo komunikāciju atrašanās vieta, kas var ietekmēt vai ko var ietekmēt būvdarbi. Uzņēmējam uz sava rēķina jāveic izpētes rakšanas darbi, lai apstiprinātu vai noteiktu esošo komunikāciju tipus, izmērus un atrašanās vietas. 

2.7. Gadījumā, ja Būvuzņēmēja vainas dēļ tiek bojātas ūdens, kanalizācijas, elektrības vai telefona instalācijas (neatkarīgi no to marķējuma), Būvuzņēmējam nekavējoties jāinformē attiecīgā institūcija. Jebkuri Būvuzņēmēja izraisīti bojājumi esošajās komunikācijās jāsalabo līdz sākotnējam vai labākam stāvoklim uz paša uzņēmēja rēķina.

2.8. Gadījumos, kad Būvuzņēmējs Būvdarbu laikā izraisa esošo komunikāciju darbības traucējumus, viņam jānodrošina pagaidu risinājumi, lai garantētu komunikāciju darbības nepārtrauktību. Visi pagaidu risinājumi jāizbūvē saskaņā ar attiecīgajiem standartiem un noteikumiem. Par pieņemamu pārtraukumu ilgumu jāvienojas ar Pasūtītāju. 

2.9. Būvuzņēmējam jāreģistrē un jāuzmēra visas cauruļvada Būvgrāvī darbu laikā atklātās esošās komunikācijas. Šim reģistram jāsatur apraksts par komunikācijas veidu, izmēru, dziļumu un atrašanās vietu attiecībā pret cauruļvadu, tam jābūt attēlotam izpilduzmērījumā. Jāreģistrē arī leņķis, kādā komunikācija šķērso Būvgrāvi. 

2.10. Būvuzņēmējam jāveic visas pārbaudes (betona skatakām hidrostatiskā pārbaude, spiedvadiem tīrīšana (skalošana) un hidrauliskā pārbaude, ūdensvada dezinfekcija). Pārbaudēs pieaicināms Pasūtītāja pārstāvis, akti un atskaites jāiesniedz Pasūtītājam. 

2.11. Ar SIA „Valmieras ūdens” ūdenssaimniecības daļu vismaz 3 dienas iepriekš: 

2.11.1. saskaņot īpašumus, kuriem tiks traucēta ūdensapgāde sadalošā ūdensvada atslēguma gadījumā un saņemt īpašnieku vai īpašuma pārvaldītāju kontaktinformāciju;

2.11.2. saskaņot iespējamo ūdensvada pieslēguma – atslēguma vietu, 
2.11.3. saskaņot ūdensvada darbības atjaunošanas programmu, t.sk., posma skalošanas, hidrauliskās pārbaudes, dezinfekcijas apjomu un kārtību;

2.11.4. saskaņot ūdens ņemšanas vietu un laiku - ūdensvada skalošanai, hidrauliskai pārbaudei, dezinfekcijai un izmantotā ūdens apmaksas kārtību.
2.12. Būvuzņēmējam Pasūtītāja pārstāvju klātbūtnē jāfiksē saņemtā ūdens apjoms, jāparaksta saņemto maksas pakalpojumu dokumenti.

2.13. Būvuzņēmējam ir jāveic autotransporta un gājēju satiksmes organizēšanas saskaņošana un nodrošināšana.

2.14. Būvdarbu uzraudzību veiks Pasūtītājs vai Pasūtītāja nolīgts pārstāvis.

2.15. Būvuzņēmējam jāsagatavo izpilduzmērījums - 2 eks. drukātā formātā un dwg; dgn. formātos, segto aktu saraksts elektroniski, jāsaņem visi atzinumi no komunikāciju turētājiem par būves gatavību nodošanai ekspluatācijā. 
2.16. Būvuzņēmējam jānodrošina visu ielas un darbos skarto teritoriju labiekārtošanas darbu veikšana.
2.17. Cenu piedāvājumā, ko veido Tāmju izmaksu pozīcijas, jābūt iekļautiem visiem plānotajiem izdevumiem par darbu, pakalpojumiem, materiāliem un iekārtām, kas nepieciešami Līguma izpildei pilnā apmērā un atbilstošā kvalitātē saskaņā ar LR normatīvajiem aktiem, atbildīgo institūciju prasībām un Būvprojektu.

2.18. Visas izmaksas Tāmēs jāuzrāda euro (EUR) bez pievienotās vērtības nodokļa (PVN). Piedāvājumā jānorāda vienības cena un kopējās izmaksas. Summas, kopsummas uzrādīt ar diviem cipariem aiz komata. Darba daudzumu Pretendents nedrīkst izmainīt. Pretendents atbild par aprēķinos pielietoto formulu un aprēķinu pareizību.
3. Garantijas nosacījumi

Minimālais garantijas laiks - 3 (trīs) gadi no Būvobjekta nodošanas ekspluatācijā.

4. Darbu izpildes termiņš

Līguma izpildes termiņš – maksimāli 5 mēneši no līguma spēkā stāšanās dienas. 
Pielikums Nr.2 

Piedāvājuma forma
“Ūdensvada un kanalizācijas pārbūve daudzdzīvokļu māju Viestura laukums 5, 7 un 8 zemes gabalos Valmiermuižā, Valmieras novadā”
Iepirkuma identifikācijas Nr. VŪ 32/2024
1. IESNIEDZA

	Pretendenta nosaukums
	Rekvizīti

	
	


2. KONTAKTPERSONA

	Vārds, uzvārds
	

	Adrese
	

	Tālr. 
	

	e-pasta adrese
	


3. PIEDĀVĀJUMS

3.1. Mūsu piedāvājums (atbilstoši tehniskajai specifikācijai) ir:

	Darbi
	Cena, EUR
Bez PVN

	Ūdensvada un kanalizācijas pārbūve daudzdzīvokļu māju Viestura laukums 5, 7 un 8 zemes gabalos Valmiermuižā, Valmieras novadā
	


3.2. Darbi atbilstoši akceptētajam Būvprojektam un Tehniskai specifikācijai tiks veikti _____ mēnešu laikā no līguma noslēgšanas dienas.

3.4. Ja mūsu piedāvājums tiks pieņemts, mēs apņemamies nodrošināt garantijas prasības ______ gadus no Būvobjekta nodošanas ekspluatācijā.

3.5. Mēs apliecinām, ka: 

· nekādā veidā neesam ieinteresēti nevienā citā piedāvājumā, kas iesniegts šajā iepirkumu procedūrā; 

· nav tādu apstākļu, kuri liegtu mums piedalīties iepirkuma procedūrā un pildīt iepirkuma uzaicinājumā un tehniskajā specifikācijā norādītās prasības;

· pretendentam nav nodokļu parādu, kas kopsummā pārsniedz 150 euro;

· pretendents nav pasludināts par maksātnespējīgu, neatrodas likvidācijas stadijā, tā saimnieciskā darbība nav apturēta vai pārtraukta, ka nav uzsākta tiesvedība par pretendenta darbības izbeigšanu, maksātnespēju vai bankrotu;

· visas piedāvājumā sniegtās ziņas par pretendentu ir patiesas.

· cenā ir iekļautas visas ar tehniskajā specifikācijā norādīto darbu saistītās izmaksas.

3.6. Pielikumā tāme. 

PRETENDENTA VADĪTĀJS VAI VADĪTĀJA PILNVAROTA PERSONA:

	Vārds, uzvārds, amats
	

	Paraksts
	

	Datums
	


Pielikums Nr.3  
Veikto būvdarbu saraksta veidne
VEIKTO BŪVDARBU SARAKSTS

	Nr.

p.k.
	Būvobjekta nosaukums un veikto būvdarbu īss raksturojums
	Būvdarbu vērtība bez PVN (EUR)
	Vieta
	Pasūtītājs (nosaukums, reģistrācijas numurs, adrese un kontaktpersona)
	Būvdarbu uzsākšanas un pabeigšanas gads un mēnesis

	1.
	<…>
	<…>
	<…>
	<…>
	<…>/<…>

	<…>
	<…>
	<…>
	<…>
	<…>
	<…>/<…>

	<…>
	<…>
	<…>
	<…>
	<…>
	<…>/<…>


Veikto būvdarbu sarakstā Pretendents norāda tādu informāciju par veiktajiem būvdarbiem, kas apliecina Uzaicinājuma Prasības pretendentiem 5.punktā norādīto pieredzi un pievieno Pasūtītāju atsauksmes.

